

 Republika Hrvatska

 Općinski sud u Osijeku

Osijek, Europska avenija 7

 Ured predsjednika suda

## Broj: 7-Su-610/2023-4

## Osijek, 8. rujna 2023.

## Temeljem članka 45. Zakona o državnim službenicima („Narodne novine“ broj: 92/2005., 140/2005., 142/2006., 77/2007., 107/2007., 27/2008., 34/2011., 49/2011., 150/2011., 34/2012., 49/2012., 37/2013., 38/2013., 1/2015., 138/2015., 61/2017., 70/2019., 98/2019. i 141/2022.), članka 2. i članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj: 78/2017. i 89/2019.), uz prethodno odobrenje Ministarstva pravosuđa i uprave KLASA: 119-03/23-04/15, URBROJ: 514-08-03-04/02-23-38 od 22. kolovoza 2023. godine, Općinski sud u Osijeku raspisuje

**JAVNI NATJEČAJ**

za prijam u državnu službu na neodređeno vrijeme

ADMINISTRATIVNI REFERENT – UPISNIČAR (m/ž) – 1 (slovima: jedan) izvršitelj – na neodređeno vrijeme.

Mjesto rada: OSIJEK

Stručni uvjeti:

– srednja stručna sprema, upravne, birotehničke, ekonomske ili grafičke struke (druga srednja škola čiji je nastavni plan i program isti ili u pretežitom dijelu jednak nastavnom planu i programu navedenih škola),

– položen državni stručni ispit,

- poznavanje rada na računalu,

– 1 (slovima: jedna) godina radnog iskustva u struci.

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

##  - 2 - Broj: 7-Su-610/2023-4

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na natječaj se mogu prijaviti osobe oba spola.

Službenici se primaju u državnu službu uz probni rad od 3 mjeseca.

Na javni natječaj se mogu prijaviti i kandidati koji nemaju položen državni ispit odgovarajuće razine, uz obvezu polaganja državnog ispita sukladno članku 56. Zakona o državnim službenicima.

U prijavi na javni natječaj potrebno je navesti osobne podatke podnositelja prijave (osobno ime, adresu stanovanja, broj telefona, odnosno mobitela, te po mogućnosti adresu elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti:

– životopis,

– dokaz o hrvatskom državljanstvu (presliku osobne iskaznice, vojne iskaznice, putovnice ili domovnice),

– presliku svjedodžbe,

- obrazac izjave o nepostojanju zapreka za prijam u državnu službu (primjerak obrasca nalazi se na službenoj stranici Općinskog suda u Osijeku uz tekst javnog natječaja)

– dokaz o radnom iskustvu, odnosno elektronički zapis ili potvrdu o podacima evidentiranima u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.,

- presliku uvjerenja o položenom državnom ispitu ako ga je kandidat/kinja položio/la.

Isprave se prilažu u neovjerenoj preslici, a prije izbora kandidata predočit će se izvornik.

Rok za podnošenje prijava je 8 dana od dana objave javnog natječaja u Narodnim novinama.

Prijave se podnose neposredno ili poštom na adresu

Općinski sud u Osijeku

Europska avenija 7

31000 Osijek

uz naznaku "prijava na javni natječaj – administrativni referent – upisničar".

##  - 3 - Broj: 7-Su610/2023-4

Potpunom prijavom smatra se ona koja sadrži sve podatke i priloge navedene u javnom natječaju.

Osoba koja ne podnese pravovremenu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu joj se dostavlja pisana obavijest na adresu elektroničke pošte koju je naznačila u prijavi.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti propisane dokaze o tom statusu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/2017., 98/2019. i 84/2021.), članku 48. f Zakona o zaštiti vojnih i civilnih invalida rata („Narodne novine“ broj: 33/1992., 57/1992.,77/1992., 27/1993., 58/1993., 2/1994., 76/1994., 108/1995., 108/1996., 82/2001., 103/2003., 148/2013. i 98/2019.), članku 47. Zakona o civilnim stradalnicima iz Domovinskog rata ("Narodne novine" broj: 84/2021.), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/2013., 152/2014., 39/2018. i 32/2020.) i članku 22. Ustavnog zakona o pravima nacionalnih manjina („Narodne novine“ broj: 155/2002., 47/2010., 80/2010. i 93/2011.), dužan/a se u prijavi na javni natječaj pozvati na to pravo, te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i članku 47. Zakona o civilnim stradalnicima iz Domovinskog rata uz prijavu na javni natječaj dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina, uz prijavu na natječaj, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu javnog natječaja (u nastavku teksta: Komisija) imenuje predsjednica Općinskog suda u Osijeku. Komisija utvrđuje popis kandidata prijavljenih na javni natječaj koji ispunjavaju formalne uvjete, te ih upućuje na testiranje.

Testiranje se sastoji od provjere znanja (pisani dio testiranja) i razgovora Komisije s kandidatima (intervju).

##  - 4 - Broj: 7-Su-610/2023-4

Testiranje se provodi na način da se na testiranje upućuju svi kandidati koji su podnijeli pravodobnu i potpunu prijavu, a sastoji se od pisane provjere znanja.

Provjera znanja vrednuje se bodovima od 0-10. smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat koji ne zadovolji na provedenoj provjeri ne može sudjelovati u daljnjem postupku tj. razgovoru (intervjuu) s Komisijom.

Kandidat/kinja koji/a nije pristupio/ila testiranju više se ne smatra kandidatom/kinjom u postupku.

Opis poslova radnog mjesta, podaci o plaći, sadržaj i način testiranja, pravni izvori za testiranje bit će objavljeni na web-stranici Općinskog suda u Osijeku sudovi.hr/osos

Vrijeme i mjesto održavanja testiranja objavit će se najmanje pet dana prije dana određenog za testiranje na web stranici Općinskog suda u Osijeku sudovi.hr/osos

Rješenje o prijmu u državnu službu izabranog kandidata/kinje dostavlja se javnom objavom na web stranici Općinskog suda u Osijeku sudovi.hr/osos i web stranici Ministarstva pravosuđa i uprave [mpu.gov.hr](http://www.uprava.gov.hr), te se dostava rješenja svim kandidatima smatra obavljenom istekom osmog dana od dana javne objave na web stranici Ministarstva pravosuđa i uprave.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na testiranju, postupak po ovom natječaju će se obustaviti.

 PREDSJEDNICA SUDA

 Zrinka Šeks-Poštić